text: Καθορισμός Αναμνηστικού Μεταλλίου Επιχειρήσεων Κύπρου και Προϋποθέσεις Απονομής.Τροποποίηση διατάξεων του π.δ. 9/2001 «Καθορισμός Αναμνηστικού Μεταλλίου Επιχειρήσεων Κύπρου και Προϋποθέσεις Απονομής » (ΦΕΚ Α΄ 8). Το Αναμνηστικό Μετάλλιο Επιχειρήσεων Κύπρου είναι πολεμικό στρατιωτικό μετάλλιο και απονέμεται στους μετάσχοντες ευδοκίμως στις επιχειρήσεις Κύπρου, κατά τα γεγονότα που έλαβαν χώρα στην Τηλυρία και Αευκωσία το 1964, στην Κοφίνου - Αγίους Θεοδώρους το 1967 καθώς και κατά τη χρονική περίοδο από 20.7.1974 έως 20.8.1974. Το μετάλλιο της προηγούμενης παραγράφου δεν απονέμεται σε καμία περίπτωση σε όσους εμπίπτουν στις διατάξεις του άρθρου 15 του ν.δ. 376/1974 .Καθορισμός του τύπου του Αναμνηστικού Μεταλλίου Το μετάλλιο αυτό περιλαμβάνει μία μόνη τάξη, κατασκευάζεται από ορείχαλκο και έχει στρογγυλό σχήμα με διάμετρο 32 χιλιοστά και πάχος 3 Στο μέσο μέρος της εμπρόσθιας όψεως, έχει αποτυπωμένη ανάγλυφα χαρτογραφική απεικόνιση της νήσου Κύπρου μέσα σε δάφνινο στεφάνι. Στο επάνω μέρος του, το μετάλλιο απολήγει σε μικρό επισμαλτωμένο Εθνόσημο της Ελλ. Δημοκρατίας. Στην οπίσθια όψη του μεταλλίου απεικονίζεται ανάγλυφο σύμπλεγμα από αρχαία περικεφαλαία, άγκυρα και πτέρυγες. Κάτω από το σύμπλεγμα αναγράφονται σε σειρά τα έτη 1964,1967 και 1974. Η ταινία αναρτήσεως είναι κατασκευσμένη από μεταξωτό ύφασμα, έχει πλάτος 35 χιλ. και αποτελείται από τρεις (3) ισόπαχες διαμήκεις λωρίδες από τις οποίες οι δύο εξωτερικές έχουν άσπρο χρώμα και η μεσαία βαθύ γαλάζιο, με πάχος 6 χιλ. εκάστη.Δίπλωμα απονομής Το δίπλωμα του μεταλλίου είναι παρόμοιο μ’ αυτό του Μεταλλίου Στρατιωτικής Αξίας, όπως αυτό καθορίζεται στο άρθρο 4 του υπ’ αριθμ. 493/83 Π.Δ. (ΦΕΚ 186 Α~), με τις εξής διαφορές. α. Στο δίπλωμα απεικονίζεται η νήσος Κύπρος. β. Αναγράφεται ο τίτλος «ΑΝΑΜΝΗΣΤΙΚΟ ΜΕΤΑΛΛΙΟ ΕΠΙΧΕΙΡΗΣΕΩΝ ΚΥΠΡΟΥ». γ. Κάτω από τη συμβολή των κλάδων δάφνης αναγράφονται οι χρονολογίες 1964, 1967, 1974. Αμέσως μετά από το περιθώριο όπου αναφέρονται τα στοιχεία του δικαιούχου, αναγράφεται ο εξής λογότυπος: «που συμμετείχε στις Πολεμικές Επιχειρήσεις Κύπρου».Επίδοση και τελετή απονομής Το Μετάλλιο απονέμεται με Προεδρικό Διάταγμα, το οποίο εκδίδεται με πρόταση του Υπουργού Εθνικής Άμυνας, μετά από γνωμάτευση της Επιτροπής της παραγράφου 3 του παρόντος άρθρου. Η απονομή γίνεται με ξεχωριστό Προεδρικό Διάταγμα για κάθε μία από τις ακόλουθες κατηγορίες . Για τους νεκρούς, αγνοούμενους και τραυματίες όλων των κατηγοριών του προσωπικού. Για το μόνιμο στρατιωτικό προσωπικό των Ενόπλων Δυνάμεων. Για τους εφέδρους, κληρωτούς οπλίτες και ιδιώτες εθελοντές. 2. Τα δικαιολογητικά που πρέπει να υποβάλλουν οι ενδιαφερόμενοι για την απονομή του μεταλλίου είναι τα εξής: Αίτηση Υπεύθυνη δήλωση, η οποία μνημονεύει το χρόνο και τη Μονάδα που υπηρέτησε ο δικαιούμενος, καθώς και τις επιχειρήσεις που αυτός έλαβε μέρος Απόσπασμα μητρώου, προκειμένου για μόνιμο στρατιωτικό προσωπικό, ή πιστοποιητικό τύπου Α~ του αρμόδιου στρατολογικού γραφείου, προκειμένου για προσωπικό στρατευμένης θητείας Ο έλεγχος των δικαιολογητικών απονομής του μεταλλίου ανατίθεται σε επιτροπές που συγκροτούνται με διαταγές των Αρχηγών των Γενικών Επιτελείων των Κλάδων ΕΔ και αποτελούνται από τους αντίστοιχους Διευθυντές των Διευθύνσεων Προσωπικού, ως Προέδρων και από έναν επιτελή των αντίστοιχων Διευθύνσεων Προσωπικού και Επιχειρήσεων, ως μελών. Οι επιτροπές έχουν πλήρη πρόσβαση σε όλα τα διαθέσιμα στοιχεία που τηρούνται σε όλες τις μονάδες και υπηρεσίες των Ενόπλων Δυνάμεων και του Υπουργείου Εθνικής Άμυνας. Εφόσον απαιτείται για την εξακρίβωση της προϋπόθεσης του άρθρου 1 παράγραφος 2, τα Γενικά Επιτελεία, κατόπιν αιτήματος της αντίστοιχης επιτροπής, μπορούν να ζητούν διασταύρωση των διαθέσιμων στοιχείων από τις αρμόδιες υπηρεσίες της Κυπριακής Δημοκρατίας μέσω της υπηρεσιακής οδού . Οι επιτροπές συντάσσουν πρακτικό γνωμοδοτήσεως στο οποίο επισυνάπτονται ονομαστικοί πίνακες όσων πληρούν τις προϋποθέσεις για την απονομή του μεταλλίου κατά τις διατάξεις του άρθρου 1, καθώς και πίνακες όσων δεν πληρούν τις προϋποθέσεις αυτές, με παράλληλη ειδική αιτιολόγηση των αντίστοιχων λόγωνΕιδικές - μεταβατικές Το Αναμνηστικό Μετάλλιο Κύπρου φέρεται από τους τιμηθέντες εφ’ όρου ζωής. Σε περίπτωση θανάτου του δικαιουμένου, το μετάλλιο περιέχεται ως κειμήλιο στους οικείους του σύμφωνα με τα οριζόμενα στο άρθρο 14, παράγρ. 2, του Ν.Δ. 376/74 (ΦΕΚ Α~98). Τα πρόσωπα αυτά νομιμοποιούνται και για τα εξής:. Την υποβολή των δικαιολογητικών του άρθρου 4 παρόντος, για την τυχόν μεταθανάτια απονομή του μεταλλίου Να φέρουν το διάσημο (σώμα) του, στο δεξιό μέρος του στήθους Σε περίπτωση πολλαπλής απονομής, λόγω συμμετοχής του ιδίου δικαιούχου σε επιχειρήσεις διαφορετικού έτους, χορηγείται μόνο το αντίστοιχο δίπλωμα Τα μετάλλια και τα διπλώματα αποστέλλονται στους δικαιούχους με μέριμνα των Γενικών Επιτελείων Πέραν των οριζομένων στο ανωτέρω άρθρο σχετικά με το δικαίωμα του φέρειν το μετάλλιο, σε περίπτωση μεταθανάτιας απονομής, το Αναμνηστικό Μετάλλιο Κύπρου επιτρέπεται να φέρεται από έναν μόνο από τους αναφερομένους στη παράγρ. 1 του ανωτέρω άρθρου οικείους στο δεξιό μέρος του στήθους. Στον Υπουργό Εθνικής Άμυνας αναθέτουμε τη δημοσίευση και εκτέλεση του Διατάγματος αυτού.